**Ķeguma stacijas ēka, Stacijas laukums 1, Ķegums, Ogres novads,**

**SAP. Nr. 111000002850, kadastra apz. 74090010064001**

PROJEKTĒŠANAS UZDEVUMS

**1. Ievads**

VAS “Latvijas dzelzceļš” (turpmāk – Pasūtītājs, LDz) īpašumā ir dzelzceļa stacijas ēka Stacijas laukums 1, Ķegums, Ogres nov., SAP. Nr. 111000002850, kadastra apz. 74090010064001.

Ķeguma stacijas ēkas ekspluatācija uzsākta 1952.gadā, ēkas galvenais lietošanas veids *ir “1241 – Sakaru ēkas, stacijas, termināļi un ar tām saistītās ēkas”,* ēkā izvietoti arī 6 dzīvokļi.

Ķeguma stacijas ēkas apskates laikā konstatēts, ka ēkas fasāde un jumts ir sliktā tehniskā stāvoklī – ēkai ir vecais šīfera jumta segums, fasādes ārsienu krāsojums vietām ir izdrupis, vizuāli sliktā stāvoklī. Jumta karnīzē, kā arī cokolā redzamas mitruma pēdas un notecējumi, ieejas mezglu pakāpieni ir bojāti, izdrupuši. Stacijas ēkas terase dzelzceļa pusē ir sliktā tehniskā un vizuālā stāvoklī.

Remontdarbi nepieciešami, jo atbilstoši labai ēkas apsaimniekošanas un uzturēšanas praksei īpašniekam jārūpējas par vides drošību un īpašuma tehniskā, funkcionālā stāvokļa un estētiskā izskata saglabāšanu.

*Ar stacijas ēku bloķētās citam īpašniekam piederošās veikala būves (Stacijas iela 1A, Ķegums) tehniskais stāvoklis vizuāli ir slikts, un bojā kopējo stacijas ēkas vizuālo tēlu. Attiecīgi veicot stacijas ēkas fasādes remontdarbus būtu jārosina arī bloķētās ēkas īpašnieku sakārtot īpašuma fasādi.*

**2. Mērķis**

Nodrošināt drošu, efektīvu publiskās infrastruktūras ekspluatāciju unīpašuma sakārtošanu. Izstrādāta un saskaņota tehniskā dokumentācija, lai sakārtotu ēkas ārējo vizuālo tehnisko un stāvokli un novērstu turpmāku bojāšanos un pasliktināšanos. Stacijas ēkai izstrādāta krāsu pase, saskaņots stacijas nosaukuma burtu un logo veidols un izvietojums uz ēkas fasādēm nodrošinot gan funkcionālos, gan estētiskos, kā arī VAS “Latvijas dzelzceļš” simboliskos aspektus.

**3. Darba uzdevums**

3.1. Izstrādāt Būvniecības ieceres tehnisko dokumentāciju, krāsu pasi, t.sk. Darba organizācijas projektu “Ķeguma stacijas ēkas, Stacijas laukumā 1, Ķegumā, Ogres novadā, remontam - jumta nomaiņai, fasādes remontam”.

3.2. Izstrādātos dokumentus saskaņot VAS “Latvijas dzelzceļš” Nekustamā īpašuma pārvaldē un Būvvaldē, ievietojot tos BIS sistēmā;

3.3. Izstrādāt būvdarbu ekonomisko daļu, aprēķinot darba apjomus un sastādot izmaksu tāmi.

**4. Rezultāts**

4.1.Izstrādāts un saskaņota projektēšanas dokumentācija ēkas jumta nomaiņai un fasādes remontam, krāsu pase. Tehniskā dokumentācija izstrādājuma saskaņā ar spēkā esošo likumdošanu, tai skaitā 2014.gada 2.septembra Ministru kabineta noteikumiem Nr.529 ”Ēku būvnoteikumi”, 2016. gada 19. aprīļa Ministru kabineta noteikumiem Nr.238 “Ugunsdrošības noteikumi” un citiem spēkā esošajiem LR tiesību aktiem.

4.2. Sagatavota projekta ekonomiskā daļa – darbu apjomi un izmaksas.

4.3.Tehniskā dokumentācija sniedz pilnīgu priekšstatu par būvniecības risinājumiem un izmaksām.

**5. Laiks un resursi**

Darbs par šīs tehniskās dokumentācijas izpildi tiks veikts uz līguma pamata, kuru noslēgs pasūtītājs  - LDz un darba izpildītājs, kas ir atbildīgs par darba uzdevuma sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem.

Visus ar Būvprojekta izstrādāšanu saistītos izdevumus sedz Izpildītājs.

**6. Darbu izpildes termiņš**

Būvniecības ieceres dokumentācijas izstrāde un saskaņošana, 60 dienas no līguma parakstīšanas dienas.